CELEX: 22016D1820
Language: hu
Date: 2016-09-30 00:00:00
Title: Az AKCS–EU Nagykövetek Bizottságának 4/2016 határozata (2016. szeptember 30.) a Mezőgazdasági és Vidéki Együttműködés Technikai Központja (CTA) igazgatótanácsa egy tagjának kinevezéséről [2016/1820]

14.10.2016   
            
            
               HU
            
            
               Az Európai Unió Hivatalos Lapja
            
            
               L 278/50
            
         AZ AKCS–EU NAGYKÖVETEK BIZOTTSÁGÁNAK 4/2016 HATÁROZATA
   (2016. szeptember 30.)
   a Mezőgazdasági és Vidéki Együttműködés Technikai Központja (CTA) igazgatótanácsa egy tagjának kinevezéséről [2016/1820]
   AZ AKCS–EU NAGYKÖVETEK BIZOTTSÁGA,
   tekintettel az első alkalommal 2005. június 25-én Luxembourgban módosított (1) és második alkalommal 2010. június 22-én Ouagadougouban módosított (2), az egyrészről az Afrikai, Karibi és Csendes-óceáni államok csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (3) és különösen annak III. melléklete 3. cikkének (5) bekezdésére,
   tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (4) és különösen annak melléklete 5. cikkének (4) bekezdésére,
   mivel:
   
               (1)
            
            
               A Mezőgazdasági és Vidéki Együttműködés Technikai Központja (CTA) alapszabálya 5. cikkének (4) bekezdése értelmében a CTA igazgatótanácsának tagjait az AKCS–EU Nagykövetek Bizottsága nevezi ki az általa megállapított eljárásnak megfelelően, legfeljebb ötéves időtartamra, amelynek félidejében a kinevezést felül kell vizsgálni.
            
         
               (2)
            
            
               A Mezőgazdasági és Vidéki Együttműködés Technikai Központja (CTA) igazgatótanácsa egy tagjának kinevezéséről szóló, az AKCS–EU Nagykövetek Bizottsága által 2015. október 12-én elfogadott 1/2015 határozat (5) értelmében egy igazgatótanácsi tag hivatali ideje 2016. november 6-án lejár.
            
         
               (3)
            
            
               Az AKCS–EU partnerségi megállapodás 95. cikkének (1) bekezdése szerint a megállapodás 2020. február 29-én hatályát veszti. Ezért a hivatali időnek a megállapodás lejártáig hátralévő részére egy új tagot kell kinevezni az igazgatótanácsba,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EU Nagykövetek Bizottsága a CTA igazgatótanácsába a következő személyt nevezi ki:
   
               —
            
            
               Frederike PRAASTERINK.
            
         2. cikk
   Az AKCS–EU Nagykövetek Bizottsága által a hatáskörén belül esetlegesen később meghozandó határozatok sérelme nélkül a CTA igazgatótanácsát a következő személyek alkotják:
   
               —
            
            
               Frederike PRAASTERINK,
            
         akinek a hivatali ideje 2020. február 29-én jár le, továbbá
   
               —
            
            
               Prof. Baba Y. ABUBAKAR,
            
         
               —
            
            
               Prof. Augusto Manuel CORREIA,
            
         
               —
            
            
               Helena JOHANSSON,
            
         
               —
            
            
               Dr Faustin R. KAMUZORA, és
            
         
               —
            
            
               Prof. Clement K. SANKAT,
            
         akiknek a hivatali ideje 2018. november 6-án jár le.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2016. szeptember 30-án.
      
         
            az AKCS–EU Nagykövetek Bizottsága részéről
         
         
            az elnök
         
         L.M. ISHMAEL
      
   
   
      (1)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (2)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).
   
      (3)  HL L 317., 2000.12.15., 3. o.
   
   
      (4)  HL L 309., 2013.11.19., 50. o.
   
   
      (5)  HL L 278., 2015.10.23., 26. o.